b'\n_START_ARTICLE_\nKanonizacija\n_START_PARAGRAPH_\nKanonizacija\xc2\xa0\xe2\x80\x93 Katalik\xc5\xb3 ir Sta\xc4\x8diatiki\xc5\xb3 ba\xc5\xbeny\xc4\x8diose mirusiojo pripa\xc5\xbeinimas \xc5\xa1ventuoju._NEWLINE_Sta\xc4\x8diatiki\xc5\xb3 ba\xc5\xbeny\xc4\x8diose \xc5\xa1iuo metu \xc5\xa1ventaisiais asmenis da\xc5\xbeniausiai skelbia auk\xc5\xa1\xc4\x8diausia valdymo institucija\xc2\xa0\xe2\x80\x93 Sinodas. Katalik\xc5\xb3 ba\xc5\xbeny\xc4\x8dioje \xc5\xa1iuolaikines kanonizacijos taisykles 1642\xc2\xa0m. nustat\xc4\x97 popie\xc5\xbeius Urbonas VIII. Katalik\xc5\xb3 ba\xc5\xbeny\xc4\x8dioje kanonizacijos proceso metu popie\xc5\xbeiaus paskirta komisija tikrina, ar kandidatas atitinka \xc5\xa1ventumo kriterijus. Da\xc5\xbeniausiai tai b\xc5\xabna palaimintasis po beatifikacijos proceso, kurio gyvenimas, stebukl\xc5\xb3 tikrumas ir kiti aspektai yra v\xc4\x97l atid\xc5\xbeiai tiriami. Asmuo \xc4\xafprastai skelbiamas \xc5\xa1ventuoju ne anks\xc4\x8diau kaip pra\xc4\x97jus penkeriems metams po jo mirties. Nuo XII a. kanonizacijos aktu popie\xc5\xbeius duoda sutikim\xc4\x85 naujo \xc5\xa1ventojo vie\xc5\xa1am kultui. Nuo XV a. kanonizacijos aktas atliekamas Romos \xc5\xa0v. Petro bazilikoje.\n_START_SECTION_\nLietuvoje\n_START_PARAGRAPH_\nLietuvoje vieninteliu 1602\xc2\xa0m. oficialiai kanonizuotu Lietuvos \xc5\xa1ventuoju laikomas \xc5\xa0v. Kazimieras. Kanonizacijos bylos u\xc5\xbevestos arkivyskupams kankiniui Me\xc4\x8dislovui Reiniui ir Teofiliui Matulioniui, vyskupui Vincentui Borisevi\xc4\x8diui, kunigui Alfonsui Lipni\xc5\xabnui arkivyskupui Jurgiui Matulai\xc4\x8diui bei trims pasauliet\xc4\x97ms Adelei Dirsytei, Elenai Spirgevi\xc4\x8di\xc5\xabtei ir Barborai \xc5\xbdagarietei. Taip pat yra dar keli kanonizuoti asmenys, gyven\xc4\x99 Lietuvoje ar su ja susij\xc4\x99.'